Poštovani,

u prethodnom mail-u, koji smo Vam prosledili u martu, obećali smo da ćemo se javiti početkom maja sa novim informacijama i preporukama koje budemo dobili od nadležnih institucija. Obaveštavamo Vas o sledećem:

1. Sva turistička putovanja, pa i đačke ekskurzije i nastave u prirodi, planirana do 31.05.2020.g. se otkazuju usled trenutne situacije. Očekujemo obaveštenje o junskim datumima.

2. Vlada Republike Srbije je 30.04.2020. usvojila Uredbu o zamenskim putovanjima čiji Vam tekst dostavljamo u prilogu. Očekujemo preporuke Ministarstva prosvete i Yute na koji način će se ova uredba primeniti na školska putovanja. U svakom slučaju, novac od ekskurzija koji se nalazi na Vašim računima prema odredbama ove uredbe ne vraćate roditeljima u ovom trenutku.

3. U narednom skorijem periodu očekujemo sastanak između Yuta udruženja turističkih agencija i Ministarstva prosvete kako bi se precizirali detalji vezani za odlaganje đačkih ekskurzija (eventualno pomeranje za narednu školsku godinu i koje su preporuke u tom slučaju za završne razrede).

4. Očekujemo da ćemo oko 20.05.2020.g. krenuti sa normalnim radom u sedištu agencije. Do tada organizujemo rad od kuće i dostupni smo Vam putem ovog mail-a i na sledeće brojeve telefona 063407234 Marija Mikić i 0638772464 Stefan Todorović.

Ovo su informacije koje za sada možemo da Vam pružimo, nije mnogo, ali ne zavisi puno od nas samih već moramo da sačekamo instrukcije nadležnih institucija. Nadamo se dobrim vestima nakon ukidanja vanrednog stanja i daljim smirivanjem epidemiloške situacije. Uveravamo Vas da ćemo se maksimalno potruditi da kroz ovu situaciju svi zajedno prođemo što je bezbolnije moguće. Iza nas je 22 godine iskustva i nemate razloga da sumnjate u našu poslovnu stabilnost i operativnost. Molimo Vas samo za još malo strpljenja i razumevanja!

Do skorog javljanja ostanite zdravi i pazite na sebe i svoje bližnje!

**Srdačan pozdrav,**

**Stefan Todorović**

**Doo ''Pera Turs''**

**Miloša Velikog 3, Zaječar**

**019//423-958, 019/423-959**

[**www.peraturs.rs**](http://www.peraturs.rs/)